Hof: SAUK-joernaliste moet terug werk toe | Maroela Media
Foeta Krige, Suna Venter en Jacques Steenkamp Dinsdag (26 Julie 2016) in die arbeidshof in Johannesburg. Foto: Facebook
Die arbeidshof in Johannesburg het die SAUK Dinsdag beveel om die vier joernaliste wat onlangs in 'n omstrede besluit van die uitsaaier afgedank is, se afdankings op te hef.
In die uitspraak wat deur regter Rob Lagrange voorberei is en deur regter André van Niekerk gelewer is, word die SAUK beveel om die joernaliste toe te laat om met onmiddellike inwerkingtreding terug te keer werk toe en hul take en verantwoordelikhede soos normaalweg te hervat. Die uitsaaier word ook verbied om enige verdere dissiplinêre stappe teen die vier joernaliste in te stel.
Die hof het verder die SAUK se algemene bestuurder van radio en aktuele sake en die waarnemende uitvoerende hoof vir nuus en aktuele sake vyf dae gegee om hofstukke in te dien waarin hulle redes uiteensit hoekom hulle nie in hul persoonlike hoedanigheid vir die joernaliste se regskoste, in geheel of gedeeltelik, aanspreeklik gehou moet word nie.
Bejaarde skiet homself voor hospitaal
En redes hoekom hulle nie koste self moet dra nie sal hulle baie vêr voor regverdiging moet gaan soek net om geen te kry nie!!
En die ongekwalifiseerde "top matrikulant" se goue handdruk kom al hoe nader…
Baie geluk bly jul is weer terug maar dankie aan solidariteit en afriforum vir jul puik werk ,was dit nie vir julle nie het baie mense al sonder werk gesit hou so aan ons waardeer dit en as lede sien ons wat jul vir sa beteken
Bloednuus vir die SAUK se "Pupet Management"
Ek sien daarna uit om te verneem dat die koste bevel toegestaan word vir die "Pupet Management" se persoonlike rekening .
Indirek is dit tog maar die belastingbetaler wat die koste gaan betaal maar is ek verheug oor die uitspraak..